
ROMÂNIA

JUDEŢUL TIMIŞ

MUNICIPIUL TIMIŞOARA

DIRECȚIA PATRIMONIU
SERVICIUL INFRASTRUCTURĂ CULTURALĂ
                    NR.SC2022- 13576/02.06.2022
RAPORT DE SPECIALITATE


Privind  schimbarea  destinației imobilului înscris în CF nr.418783   situat în Timișoara, str. Cuvin nr. 2, aferent Colegiului Tehnic I.C.Brătianu, din  spațiu  pentru desfășurarea  activităților de  învățământ preuniversitar de stat în spațiu petru desfășurarea  activităților  culturale  precum și transmiterea în administrarea Teatrului German de Stat  Timișoara
     Având în vedere Referatul de aprobare cu nr. SC2022- 13576/02.06.2022 al Primarului Municipiului Timişoara şi Proiectul de hotărâre privind  schimbarea  destinației imobilului înscris în CF nr.418783   situat în Timișoara, str. Cuvin nr. 2, aferent Colegiului Tehnic I.C.Brătianu, din  spațiu  pentru desfășurarea  activităților de  învățământ preuniversitar de stat în spațiu petru desfășurarea  activităților culturale  precum şi transmiterea acestuia în administrarea Teatrului German de Stat  Timișoara

Facem următoarele precizări:

      Imobilul din Timișoara, str. Cuvin, nr.2, este identificat prin CF 418783 Timișoara, CF nr. 418783 C1-C4 Timișoara face parte din domeniul public al Municipiului Timişoara și este compus din:

     - CF nr 418783-C1, Corp Hală, S. construit la sol 575 mp, înscris în evidența mijloacelor fixe a Municipiului Timișoara, la nr. 100087.001, valoare 177.331 lei 
     - CF nr 418783-C2, Corp atelier, S. construit la sol 245 mp, înscris în evidența mijloacelor fixe a Municipiului Timișoara, la nr. 100087.002, valoare 75.558 lei 

     - CF nr 418783-C3, Cabina poartă, S. construit la sol 19 mp, înscris în evidența mijloacelor fixe a Municipiului Timișoara, la nr. 100087.003, valoare 4.688 lei 

      - CF nr 418783-C4, Corp Hală, S. construit la sol 574 mp, înscris în evidența mijloacelor fixe a Municipiului Timișoara, la nr. 100087.004, valoare 269.913 lei 

      - CF nr 418783, teren, în suprafață de 2.283 mp, înscris în evidența mijloacelor fixe a Municipiului Timișoara, la nr. 100087.008, valoare 3.250.992 lei

Lista de inventariere trasmisă de către Direcția Economică, Birou Evidență Mijloace Fixe, este anexă la prezentul raport.


Prin  adresa nr. 2779/17.11.2021 înregistrată la Municipiul Timișoara sub nr.SC2021-31970 /18.11.2021 Teatrul German a solicitat  schimbarea destinatiei și transmiterea în administrare a imobilului din str. Cuvin nr. 2 aferent Colegiului Tehnic I.C. Brătianu, pentru amenajarea  unei  viitoare săli de spectacole, spații de creație și adiacente.

Adresa de completare cu nr. SC2021-034554/15.12.2021, prin care Teatrul German de Stat, solicită ca imobilul din Timișoara, str. Cuvin, nr. 2 să le fie atribuit în administrare pe o perioadă de 49 de ani, cu mențiunea că în această calitate ar suporta cheltuielile de amenajare, și întreținere. 


Teatrul German de Stat își desfășoară activitatea în spații insuficiente și necorespunzător ultilate, raportat la nevoile activității de calitate în domeniul teatral la acest moment. 

TGST este recunoscut ca fiind unul dintre cei mai performanți producători de spectacole din România, fapt atestat recent de invitarea a nu mai puțin de 3 producții ale sale la festivalul de Teatru, ediția 2021.


Prin nota de fundamentare, anexă la raportul de specialitate TGST arată necesitatea atribuirii în administrare a imobilului din Timișoara, str. Cuvin, nr.2.


Pentru dezvoltarea instuției este oportun, darea în administrare a imobului din Timișoara, str. Cuvin nr. 2, unde după ce TGST refucționalizează imobilul/sala de spectacole, ar deveni un epicentru cultural în acea zonă urbană.  Noua sală ar urma să fie dedicată preponderent teatrului penru tineret și dramaturgiei contemporane. 
     
Prin adresa nr.260531/17.09.2021 și adresa nr. SC2021-32254/22.11.2021 Servicul Infrastructură Culturală solicită Inspectoratului Școlar Județean Timiș acordul Consiliului de Administrație pentru schimbarea destinației imobilului din str. Cuvin nr 2, Timișoara identificat CF 418783 Timișoara, CF nr. 418783 C1-C4 și comunicarea perioadei de când nu a mai fost folosit în scopuri educative


În momentul actual, Timișoara se confruntă cu lipsa de spații cu destinații culturale (cinamatografe, muzee, teatre, săli de spectacole etc.). Întrucât, în anul 2016, Timișoara a câștigat titlul de Capitală Europeană a Culturii, sumându-și revitalizarea și completarea infrastructurii culturale pe raza orașului, Municipalitatea se așteaptă la un număr mare de turiști care vor vizita orașul. 


Scopul realizării obiectivului de investiție “Noua Sală a Teatrului German de Stat”, este de-a promova evenimentele cultural și de a valorifica patrimonial cultural de interes local pentru creșterea gradului de activitate a localității și atragere a turiștilor. 


 Imobilul compus din 4 corpuri, descris anterior, aflat în  proprietatea publică a Municipiului Timişoara, a devenit disponibil după încetarea activităţii şcolare a Liceului Tehnologic I.C.Brătianu în anul 2008.


Având în vedere că prin Legea 271/2021 pentru modificarea și completarea art 112 din Legea Educației Naționale nr. 1/2011 schimbarea destinației bazei materiale și a terenului folosit de instituţiile şi unităţile de învăţământ preuniversitar de stat se poate face după primii 3 ani calendaristici de la întreruperea activităţii educaţionale, de către autorităţile administraţiei publice locale, fără avizul conform al ministrului educaţiei.

Conform acestor modificări legislative s-a emis HCLMT nr.236/24.05.2022 Hotărâre privind aprobarea  Procedurii  pentru schimbarea destinaţiei bazei materiale şi a terenului folosit de instituţiile şi unităţile de învăţământ preuniversitar de stat  după primii 3 ani calendaristici de la întreruperea activităţii educaţionale de către autoritatea administraţiei publice locale, fără avizul conform al ministrului educaţiei.

Inspectoratului Școlar Județean Timiș prin adresa nr. 1365 și 17096/26.11.2021, face trimitere la adresa nr. 2114/22.11.2021, prin care conducerea Colegiului Tehnic I.C. Brătianu  a precizat  că  imobilul din str. Cuvin nr. 2 destinat pentru pregătire  practică   nu se mai desfășoară  activitate începând cu anul 2008, an din care  nu s-a  mai școlarizat discipline în domeniul industriei textile și pielăriei, arătând că prin hotărârea Consiliului de Administrație nr. 20/31.05.2018, conducerea Colegiului Tehnic I.C. Brătianu  a informat Primăria Municipiului Timișoara, asupra necesității reglementării statutului clădirii situate pe str. Cuvin nr.2

Având în vedere adresa cu nr. 36685/10.012022 a Ministerului Educației – Direcția Generală Infrastructură, Direcția Patrimoniu și Investiții prin care se arată că odată cu apariția Legii 271/2021 autoritățile administrației publice locale sunt singurele în măsură să hotărască schimbarea destinației bazei materiale și a terenului folosit de instituțiile și unitățile de învățământ preuniversitar de stat, după primii 3 ani calendaristici de la întreruperea activității educaționale. 


Solicitarea Teatrului German  de Stat nr. 2779/17.11.2021 și adresa de revenire nr. SC2021-034554/15.12.2021  prin care a solicitat  transmiterea în administrare a imobilul din str. Cuvin nr. 2 și atribuirea în administrare pe o perioadă de 49 de ani, a  fost  analizată  de către Comisia de analiză a spaţiilor temporar disponibile situate în imobilele instituţiilor şcolare şi medicale aflate în proprietatea municipiului Timişoara constituită în baza HCL nr. 171/11.05.2021. De asemenea comisia a analizat și  Procedura  pentru schimbarea destinaţiei bazei materiale şi a terenului folosit de instituţiile şi unităţile de învăţământ preuniversitar de stat  după primii 3 ani calendaristici de la întreruperea activităţii educaţionale de către autoritatea administraţiei publice locale, fără avizul conform al ministrului educaţiei, observând că pentru instituțiile din subordinea Consiliului Local, s-a stabilit o perioadă maximă de 49 de ani. 


Conform   Procesului  verbal încheiat în data 12.05.2022, comisia a hotărât: „schimbarea destinației imobilului din str. Cuvin nr. 2, aferent Colegiului Tehnic I.C. Brătianu  și transmiterea  acestuia în administrarea  Teatrului German de Stat  Timișoara, pe o perioadă de 49 ani.” 

 Imobilul  situat în  Timișoara, str. Cuvin, nr.2, a fost verificat, conform  adreselor: 


- SC2021-34014/10.12.2021 Compartiment Fond Funciar, 

- SC2021-34016/14.12.2021 Serviciul Juridic, fără litigii

- SC2021-34017/13.12.2021 Direcția  Patrimoniu, unde este menționată notificarea cu nr. DO6X1- 6418/13.11.2001, cu dosar administrativ nr. 1713, care a fost transmis pentru soluționare către AAAS.

     
Teatrul  German de Stat este o instituție publică de interes local aflată sub autoritatea Consiliului Local al Municipiului Timişoara, începând cu data de 01.01.2004, conform HCL nr.4/2004.


Teatrul German de Stat Timișoara este o instituție publică de spectacole din România finanțată de Municipiul Timișoara. Cu un total de 108 posturi și un număr important de colaboratori, teatrul produce între 5 și 7 premiere pe stagiune, jucând în medie în fața a 10.000 spectatori anual. În ultimii ani, gradul de ocupare a sălii este de cca. 80%.
     
    Ținând cont  de cele expuse mai sus se impune  adoptarea Hotărârii  de Consiliu Local  prin care va fi aprobată:

     -Schimbarea  destinației  imobilului situat în Timișoara, str. Cuvin nr. 2, înscris în CF nr.418783 Timișoara, cu nr.  cad. 418783, top 2625 este  compus din; Hală  -Parter înalt ,Atelier P,Cabină poartă, Hală P+1E, curte betonată, împrejmuire, poartă  de acces, teren construit și  neconstruit în suprafață de 2283,00 mp, pe o perioadă de 49 ani;

    -  transmiterea dreptului de administrare  asupra imobilului situat în Timișoara, str. Cuvin nr. 2, înscris în CF nr.418783 Timișoara, cu nr.  cad. 418783, top 2625 este  compus din; Hală  -Parter înalt ,Atelier P,Cabină poartă, Hală P+1E, curte betonată, imprejmuire, poartă  de acces si teren construit și  neconstruit în suprafață de 2283,00 mp către Teatrul German de Stat Timișoara, pe o perioadă de 49 ani.  

     Transmiterea imobilului situat în Timișoara, str. Cuvin nr. 2  în administrarea Teatrul German de Stat Timișoara  se va concretiza printr-un Contract de  administrare. 

  Având în vedere cele expuse mai sus  și prevederile art.108, lit a), art. 129, alin. (2), lit. c) şi alin. (6), lit. c) , art. 298-301 din  Ordonanţa de Urgenţă a Guvernului nr 57/2019 privind  Codul administrativ, cu modificările și completările ulterioare și prevederile  Codului civil- articolele 867, 868, 869, si 870, apreciem că:
    -  Proiectul de hotărâre privind schimbarea  destinației imobilului înscris în CF nr.418783   situat în Timișoara, str. Cuvin nr. 2, aferent Colegiului Tehnic I.C.Brătianu, din  spațiu  pentru desfășurarea  activităților de  învățământ preuniversitar de stat în spațiu petru desfășurarea  activităților    culturale  precum si transmiterea precum şi   acestuia în administrare  Teatrului German de Stat  Timișoara îndeplineşte condiţiile pentru a fi supus dezbaterii și aprobării Consiliului Local al Municipiului Timişoara.


Director, 


        Boncea Mihai
     
       Şef Serviciu,                  

                  Sanda Greblă







             










Consilier, 








    Rusănescu – Harmati Edina
.





Cod. FO 53-03,ver.1

